**Fedőlap**

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat az önkormányzati érdekeltségű Médiaközpont működtetésére vonatkozó döntés meghosszabbítására, és a többször módosított 479/2014.(XII.18.) határozat módosítására**

**Előadó:** az oktatási, kulturális, ifjúsági és sport bizottság elnöke

 a pénzügyi bizottság elnöke

 a gazdasági és területfejlesztési bizottság elnöke

 az ügyrendi, igazgatási és jogi bizottság elnöke

**Előkészítő:** dr. Petánszki Lajos,osztályvezető

Bokor Zsuzsanna kulturális ügyintéző

**Meghívott:** Mádai Balázs DVG Zrt. elnök-vezérigazgató

Belénessy Csaba, Crossborder Film Kft.

**Véleményező bizottságok:**

oktatási, kulturális, ifjúsági és sport bizottság 2015.12.15

pénzügyi bizottság 2015.12.15.

gazdasági és területfejlesztési bizottság 2015.12.15.

ügyrendi, igazgatási és jogi bizottság 2015.12.15.

**A napirendi pont rövid tartalma:** Az előterjesztés javasolja a megbízási szerződés meghosszabbítását 2016. március 31-éig vagy június 30-áig. A 4 évre tervezett közbeszerzési eljárás lebonyolítása elhúzódik, így a közbeszerzés kezdő időpontja 2016. április 1-jére vagy 2016. július 1-jére, a záró időpontja 2020. március 31-ére vagy 2020.június 30-ára módosul.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 519-159/2015

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Horváth Petra sk.

Leadás dátuma: 2015.12.02.

Ellenőrzés dátuma: 2015.12.02.

Törvényességi észrevétel: Van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések: *L. Dudás Pálné 2015. dec.4.*

**JAVASLAT**

**az önkormányzati érdekeltségű Médiaközpont működtetésére vonatkozó döntés meghosszabbítására, és a többször módosított 479/2014.(XII.18.) határozat módosítására**

**Tisztelt Közgyűlés!**

Dunaújváros Megyei Jogú Város Közgyűlése a 344/2013. (VII. 09.) számú határozatában elhatározta az önkormányzati érdekeltségű média rendszer átalakítását, s egy új összehangolt és gazdaságosan működő Média Központ kialakítását. A hivatkozott határozatban foglaltak szerint a Médiaközpont működtetését a DVG Zrt. végzi, a Közgyűlés 405/2013. (IX. 19.) számú határozatában az önkormányzati érdekeltségű média rendszer működtetésével kapcsolatban elfogadta a DVG Zrt-vel megkötendő szerződés szövegét.

Dunaújváros Megyei Jogú Város Közgyűlése egymást követően több alkalommal úgy döntött, hogy meghosszabbítja a kialakított konstrukció szerinti működtetést, legutóbb a 438/2015.(VI.18.) határozatával 2015. december 31-éig. (Az erről szóló határozatok az 1. számú melléklet)

A Közgyűlés a 479/2014 (XII. 18.) számú határozatában felkérte a Dunaújvárosi Vagyonkezelő Zrt-t arra, hogy dolgozza ki az önkormányzati érdekeltségű média rendszer működtetésével kapcsolatban 4 éves folyamatos működtetés szakmai anyagát, ennek alapján pedig írjon ki – a vonatkozó jogszabályi előírások figyelembe vételével – közbeszerzési eljárást.

A Dunaújvárosi Vagyonkezelő Zrt. megkezdte a közbeszerzési eljárás megindításához szükséges lépések megtételét, de a legutóbbi határidőig 2015.december 31-éig sem sikerült lebonyolítani a közbeszerzési eljárást. (A DVG Zrt. ezzel kapcsolatos levele az előterjesztés 2. számú melléklete)

A jelen előterjesztés arra tesz javaslatot, hogy Dunaújváros Megyei Jogú Város Közgyűlése az önkormányzati érdekeltségű médiarendszer működtetésével kapcsolatban a Dunaújvárosi Vagyonkezelő Zrt-t megbízó döntését hosszabbítsa meg, ezúttal 3 vagy 6 hónappal, 2016. április 1-jétől 2020. március 31-éig vagy ha ezalatt sem sikerül lebonyolítani az eljárást, a DVG Zrt. kérvényezze Polgármester Úrtól a hosszabbítást, és a közbeszerzés automatikusan 2016. július 1-jétől 2020. június 30-áig tartson.(A korábbi szerződéseket az előterjesztés 3. számú mellékleteként csatoljuk) Az egyes tételeket ezúttal a havi keret megjelölésével szerepeltetjük a szerződés mellékletében, az összeg a jelenlegihez képest minimális emelést tartalmaz a Dunaújváros hetilap esetében, a többi összeg változatlan.

Kiadások:

**1. Dunaújváros** hetilap előállításának, kinyomtatásának és terjesztésének költsége: havi: **4.300.000,- Ft,**

 **2. Dunaújvárosi helyi televíziós** műsorgyártás és szolgáltatási költsége: havi: **4.000.000,- Ft,**

**3. Rádió 24** felületvásárlás költsége: havi: **500.000,- Ft,**

**4. Infó Dunaújváros** print felületvásárlás költsége: havi: **500.000,- Ft,**

**5. Médiaház további technikai fejlesztésének költsége:** havi: **666.667,- Ft,**

**6**. [www.dunaujvaros.com](http://www.dunaujvaros.com/) **honlap üzemeltetése és további fejlesztése**

 havi: **2.000.000,- Ft,**

**7. Médiaház helyiségbérlet, telefon, költségtérítés:** havi: **666.666,- Ft,**

**8. Médiaház menedzsment költségek:** havi: **1.950.000,- Ft**

havonta összesen **14.583.333,- Ft**

Mivel a fent leírtak szerint a közbeszerzés kezdő és végső időpontja változik, az önkormányzat közbeszerzésre vonatkozó kötelezettségvállalásának első és utolsó évi összege is változik, ezért a 479/2014. (XII.18.) határozat 2. pontját eszerint kell módosítani.

Az előterjesztést az oktatási, kulturális, ifjúsági és sportbizottság, a pénzügyi bizottság, a gazdasági és területfejlesztési bizottság, az ügyrendi, igazgatási és jogi bizottság tárgyalta a közgyűlési előterjesztések postázása után, így a bizottsági vélemények ismertetésére a közgyűlés ülésén, szóban kerülhet sor.

Fentiek alapján az alábbi határozati javaslatokat terjesztjük a Tisztelt Közgyűlés elé:

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2015. (XII.17.) határozata**

**az önkormányzati érdekeltségű Média rendszer működtetésének meghosszabbításáról, és a többször módosított 479/2014.(XII.18.) határozat módosításáról**

1. Dunaújváros Megyei Jogú Város Közgyűlése a 128/2015.(III.19) és a 438/2015. (VI.18.) határozattal módosított 479/2014.(XII.18.) határozata 1. pontjában meghatározott közbeszerzés időtartamát 2016. április 1-jétől 2020. március 31-éig terjedő időpontra módosítja, azzal, hogy amennyiben március 31-éig az eljárás nem bonyolítható le, akkor a DVG Zrt. polgármesterhez benyújtott kérelmére az időpont 2016. július 1-jétől 2020. június 30-áig terjed. A Közgyűlés a határozat 2. pontjában a közbeszerzésre, a médiarendszer működtetésre biztosított fedezet összegét az alábbiak szerint módosítja:

2016. évben 131.250.000 Ft+ áfa ha április 1-jével indul az eljárás, és 87.500.000 Ft+áfa, ha július 1-jével indul az eljárás,

2017., 2018. és 2019. években egyaránt 175.000.000 Ft+ áfa,

2020. évben 43.750.000 Ft+áfa, ha március 31-én zárul a közbeszerzés, és 87.500.000 Ft+áfa, ha június 30-án zárul a közbeszerzés.

2. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016- 2020. évi költségvetési rendeletek előkészítése során vegye figyelembe.

 **Felelős:**  - a költségvetés előkészítéséért:

 a jegyző

 - a költségvetés előkészítésében való közreműködésért:

 a költségvetési és pénzügyi osztály vezetője

 Határidő: a 2016-2020. évi költségvetések előkészítésének időpontja

3. Dunaújváros Megyei Jogú Város Közgyűlése az önkormányzati érdekeltségű média rendszer működtetéséről a Dunaújvárosi Vagyonkezelő Zrt-vel megkötött szerződését meghosszabbítja 2016. március 31-éig, azzal, hogy az a DVG Zrt. polgármesterhez benyújtott kérelmére 2016. június 30-áig meghosszabbodik.

4. Dunaújváros Megyei Jogú Város Közgyűlése a médiarendszer működtetésének díját 2016. január 1-je és 2016. március 31-e közötti időszakra **43.750.000 Ft +áfa** összegben jóváhagyja, június 30-áig történő hosszabbítás esetén az összeg **87.500.000 Ft+áfa.**

Dunaújváros Megyei Jogú Város Közgyűlése felhatalmazza a polgármestert, hogy a 3-4. pont szerinti feladatellátásra vonatkozó - jelen határozat mellékletét képező - megbízási szerződés 9. számú meghosszabbítását írja alá.

 **Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a jogi, szervezési és intézményigazgatási osztály vezetője

 **Határidő:** 2015. december 30.

Dunaújváros, 2015.december 17.

 **Sztankovics László s.k. Pintér Attila s.k.**

 **az oktatási, kulturális, ifjúsági a pénzügyi bizottság**

  **bizottság elnöke elnöke**

 **Hingyi László s.k. Tóth Kálmán sk.**

 **a gazdasági és területfejlesztési az ügyrendi, igazgatási bizottság elnöke és jogi bizottság elnöke**